हालै मात्र दूधको मूल्य प्रतिलिटर आठ रुपैयाले बढ्यो । झण्डै २० प्रतिशतको यो मूल्यवृद्धिले आम किसानलाई फाइदै गर्छ । फेरी गाउँ घरमा दुध बेचेरै पनि राम्रो आम्दानी गर्न सकिन्छ । यसबाट दूग्ध उत्पादन यानी धेरैले छ्या भन्ने व्यवशायको राम्रो भविष्य छ भन्ने पुष्टि गर्छ । फेरी दूधबाट विभिन्न परिकारहरु बन्ने अनि खास महँगा प्रविधि नचाहिने हुँदा यो आम बेरोजगार युवाले गर्न सक्ने व्यवशाय बनेको छ । झण्डै एक लाख खर्चेर विदेश गएर महिनाको १० हजार रुपैया पनि बचाउन गाह्रो पर्ने गरी काम गर्नुभन्दा स्वदेशमै बसेर गर्न सकिने गाईपालन बढी फाइदाजनक छ ।
